《栖霞观》
金朝·王庭筠

偶寻溪水到仙宫，身世浑疑是梦中。
风动霓旌高缥缈，烟笼瑶树郁青葱。
会闻白鹤归华表，试为丹砂问葛洪。
明日维舟重相访，桃花满路失西东。

作者简介：王庭筠（1151～1202）金代文学家、书画家。字子端，号黄华山主、黄华老人、黄华老子，别号雪溪。金代辽东人（今营口熊岳），米芾之甥。庭筠文名早著，金大定十六年（1176）进士，历官州县，仕至翰林修撰。文词渊雅，字画精美，《中州雅府》收其词作十六首，以幽峭绵渺见长。